
ОБЩИНСКИ СЪВЕТ – ПИРДОП
2070 град Пирдоп, пл. „Тодор Влайков” №2; тел.: 07 181/51 12, факс: 07 181/51 12
е-mail: obs_pirdop1@abv.bg


ПРЕПИС-ИЗВЛЕЧЕНИЕ ОТ ПРОТОКОЛ № 1
ОТ  ЗАСЕДАНИЕ НА ОБЩИНСКИ СЪВЕТ - ПИРДОП, ПРОВЕДЕНО НА 08.01.2019 ГОДИНА


	Общински съвет – Пирдоп, на основание чл.21, ал.1, т.7 от Закона за местното самоуправление и местната администрация, във връзка с чл.54,55 и 59 от Закона ма местните данъци и такси,  след проведеното поименно гласуване с 9 „за“, 3 гласа „против“ и 1 глас „въздържал се“ прие

РЕШЕНИЕ
№ 1

	Общински съвет-Пирдоп приема промени на Наредба за определяне размера на местните данъци в чл.41(1), както следва: 
Чл.41.(1) За леки и товарни автомобили с технически допустима максимална маса не повече от 3,5 т годишният данък се състои от два компонента - имуществен и екологичен, и се определя по следната формула: 
ГДПС = ИмК x ЕК, 
където:
ГДПС е годишният размер на данъка върху превозните средства за леки и товарни автомобили с технически допустима максимална маса не повече от 3,5 т;
ИмК е имуществен компонент, който се определя по реда на т. 1;
ЕК е екологичен компонент, който се определя по реда на т. 2 
1. имущественият компонент се определя от стойността на данъка в зависимост от мощността на двигателя, коригирана с коефициент в зависимост от годината на производство на автомобила, по следната формула:
ИмК = СkW x Кгп,
където:
СkW е частта от стойността на данъка в зависимост от мощността на двигателя, която се определя от мощността на двигателя и размера на данъка, определен от общинския съвет с наредбата по чл. 1, ал. 2 в следните граници:
а) до 55 kW включително -  0,34за 1 kW;
б) над 55 kW до 74 kW включително -   0,54 . за 1 kW;
в) над 74 kW до 110 kW включително -  1,10 за 1 kW;
г) над 110 kW до 150 kW включително -    1,23 1 kW;
д) над 150 kW до 245 kW включително - 1,60 за 1 kW;
е) над 245 kW - 2,10 за 1 kW.
Кгп е коригиращ коефициент за годината на производство на автомобила в следните размери:
	Брой на годините от годината на производство, включително годината на производство
	Коефициент

	Над 20 години
	1,1

	Над 15 до 20 години включително
	1

	Над 10 до 15 години включително
	1,3

	Над 5 до 10 години включително
	1,5

	До 5 години включително
	2,3


 2. екологичният компонент се определя от общинския съвет в зависимост от екологичната категория на автомобила с наредбата по чл. 1, ал. 2 в следните граници:
 
	Екологична категория
	Коефициент

	без екологична категория, с екологични категории "Евро 1" и "Евро 2"
	1,10 

	"Евро 3"
	1,00 

	"Евро 4"
	0,80 

	"Евро 5"
	0,60 

	"Евро 6" и "ЕЕV"
	0,40 


 

	Общински съвет-Пирдоп, на основание чл.21, ал.1, т.7 от Закона за местното самоуправление и местната администрация, във връзка с чл.54,55 и 59 от Закона ма местните данъци и такси,  след проведеното поименно гласуване с 13 гласа „за“  прие

РЕШЕНИЕ
№ 2
	Приема изменение на чл. Чл.41 (6) от Наредбата за определяне на размера на местните данъци, както следва:

	Чл.41 (6) се изменяя както следва: данъка за товарен автомобил с технически допустима максимална маса над 3,5 т, но не повече от 12 т,  е в размер на 11.25 лв. за всеки започнати 750 кг товароносимост.
	
	М. Шентова: Поставям на поименно гласуване промяна на чл.41 а  /Г-жа Шентова прочете проект за решение./  Моля, гласувайте.
	
	Резултати от гласуването:
	
	Общински съвет-Пирдоп, на основание чл.21, ал.1, т.7 от Закона за местното самоуправление и местната администрация, във връзка с чл.54,55 и 59 от Закона ма местните данъци и такси,  след проведеното поименно гласуване с 13 гласа „за“  прие

РЕШЕНИЕ
№ 3
	Приема изменение на чл. Чл.41 а от Наредбата за определяне на размера на местните данъци, както следва:
							
	Чл.41а се променя ,както следва:
	(1) За мотопеди и мотоциклети с мощност на двигателя до 74 kW включително, и съответстващи на екологична категория "Евро 4" данъкът се заплаща с 20 на сто намаление, а за съответстващите на екологични категории, по-високи от "Евро 4" - с 60 на сто намаление от определения по чл. 55, ал. 3 данък.
 	(2) За автобусите, товарните автомобили, с технически допустима максимална маса над 3,5 т, влекачите за ремарке и седловите влекачи с двигатели, съответстващи на екологична категория "Евро 4", данъкът се заплаща с 20 на сто намаление, а за съответстващите на "Евро 5", "Евро 6" и "ЕЕV" - с 50 на сто намаление от определения по чл. 55, ал. 5, 6, 7 и 13 от ЗМДТ  данък.
 	(3)  За автобуси, извършващи обществен превоз на пътници по редовни автобусни линии в градовете и в слабонаселените планински и гранични райони, които се субсидират от общините, данъкът се заплаща в размер 10 на сто от размера, определен по реда на чл. 55, ал. 5, при условие че не се използват за други цели.
	 (4)  Когато в регистъра на пътните превозни средства няма данни за екологичната категория на моторното превозно средство, се приема, че превозното средство е без екологична категория. 

	Общински съвет-Пирдоп отменя Чл.45. от Наредбата за определяне размера на местните данъци.

